Diari Oficial de la Generalitat Valenciana


Sumari del DOGV 8669, del 04-11-2019 (2019/9651)

RESOLUCIÓ de 29 de juliol de 2019, del president de Turisme Comunitat Valenciana, per la qual s'accepta la renúncia a la beca per a la realització de pràctiques professionals en matèria de turisme, en dependències de turisme Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9651


Data del document
:   29-07-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de juliol de 2019, del president de Turisme Comunitat Valenciana, per la qual s'accepta la renúncia a la beca per a la realització de pràctiques professionals en matèria de turisme, en dependències de turisme Comunitat Valenciana. [2019/9651]  
Antecedents de fet  
  
Primer. El dia 23 de maig de 2018 va ser publicada en el Diari Oficial de la Generalitat Valenciana (d'ara endavant, DOGV) la Resolució de data 21 del mateix mes i any, del president de la llavors denominada Agència Valenciana del Turisme (en l'actualitat, Turisme Comunitat Valenciana), per la qual es van convocar beques per a la realització de pràctiques professionals en matèria de turisme, en dependències d'aquesta entitat, per a l'exercici 2018 (beques de classes A, B, C, G i H). En concret, segons constava en l'apartat 3.1 de l'article primer d'aquesta resolució, es van convocar dues beques destinades a graduats en Turisme, Economia, Administració i Direcció d'Empreses (ADE), Gestió i Administració Pública (GAP), Sociologia i Gastronomia; amb realització de les pràctiques al Centre de Turisme de València (una beca) i al Centre de Turisme de Castelló (una beca).  
Segon. El dia 28 de setembre de 2018 va ser publicada en el DOGV la Resolució de data 26 del mateix mes i any, del president de Turisme Comunitat Valenciana, de concessió de les beques que havien sigut objecte de la convocatòria esmentada en l'antecedent primer (beques de classes A, B, C, G i H). Segons el que s'estableix en la part dispositiva d'aquesta resolució, apartat primer, «el període de duració de cada beca començarà el dia 15 d'octubre de 2018».  
En aquesta resolució de concessió, concretament en l'annex 3 (beques de classe C), subannex 3.1 (graduats), la llista de beneficiaris es componia de dues persones, les quals estaven per ordre de puntuació, i figurava en primer lloc Ana Elisa Álvarez Ruiz.  
En el subannex 3.1 esmentat es constitueix borsa de reserva (d'aspirants a beques de classe C per a graduats).  
Tercer. El dia 25 de juny de 2019, a través del Registre de Turisme Comunitat Valenciana, ha tingut entrada un escrit d'Ana Elisa Álvarez Ruiz en el qual manifesta, literalment, el següent:  
(?) «presente la meua renúncia com a beneficiària de la beca classe C per a la realització de pràctiques professionals en dependències de Turisme Comunitat Valenciana amb adscripció al CdT València i de la qual estava gaudint des del 15 d'octubre 2018- El motiu de la renúncia és la incorporació a un nou lloc de treball en breu, per la qual cosa exerciré les meues tasques com a becària fins al 30 de juny de 2019».  
  
Fonaments jurídics  
  
Primer. La competència per a resoldre aquest procediment correspon al president de Turisme Comunitat Valenciana, en virtut de les facultats que li confereix l'article 5, apartat 2, del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (norma en vigor fins que s'aprove el desenvolupament reglamentari de la Llei 15/2018, de 7 de juny, de turisme, oci i hospitalitat de la Comunitat Valenciana, segons el que estableix la disposició transitòria segona) i, més concretament, d'acord amb el que disposa la disposició addicional segona, apartat 2, in fine, del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, el qual diu en relació amb aquestes beques que el president de la llavors denominada Agència Valenciana del Turisme «resoldrà les incidències que es produïsquen durant el període de gaudi d'aquestes, amb audiència prèvia de la persona interessada».  
  
Segon. De conformitat amb el que preveu l'apartat 4 de l'article 82 de la Llei 39/2015, d'1 d'octubre, del procediment administratiu comú de les administracions públiques, en l'assumpte concret que ens ocupa no és necessari tràmit d'audiència, atés que per a l'adopció d'aquesta només es considera la voluntat de la persona interessada, manifestada mitjançant el seu escrit que va tindre entrada amb data 25 de juny de 2019 en el Registre de Turisme Comunitat Valenciana, voluntat que s'accepta per complet de conformitat amb el que preveu l'apartat 4 de l'article 94 de la Llei 39/2015.  
Tercer. L'article 21.2 del Decret 20/2017, pel qual s'aproven les bases reguladores d'aquestes beques, estableix que «la renúncia a la beca comportarà la pèrdua de tots els drets inherents a aquesta i, per tant, el seu import deixarà de percebre's a partir d'aqueix moment». Aquesta última previsió (deixar de percebre l'import de la beca) serà operativa des del dia que finalitze per renúncia el període de realització de les pràctiques (30.06.2019), per la qual cosa no cal efectuar cap pronunciament sobre aquest tema en la part dispositiva d'aquesta resolució. És operativa la previsió (prevista en l'article 18.3 del decret esmentat, aprovatori de les bases reguladores) de no cobrir la vacant produïda per haver transcorregut més de la meitat de la durada de la beca.  
  
  
Vistos els antecedents de fet exposats i els fonaments jurídics esmentats i altres de general i pertinent aplicació, resolc:  
  
Únic  
Acceptar la renúncia d'Ana Elisa Álvarez Ruiza a la beca de classe C (graduats), per a la realització de pràctiques professionals en matèria de turisme, en dependències de Turisme Comunitat Valenciana, beca la convocatòria de la qual havia sigut publicada en el DOGV de data 23 de maig de 2018.  
  
Contra aquesta resolució, que posa fi a la via administrativa, es pot interposar un recurs contenciós administratiu davant dels jutjats contenciosos administratius de València, dins del termini de dos mesos comptadors des de l'endemà de la notificació i, potestativament, es pot interposar recurs de reposició davant el president de Turisme Comunitat Valenciana, en el termini d'un mes comptador des de l'endemà de la notificació, tot això de conformitat amb el que estableixen, respectivament, els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 29 de juliol de 2019.- El president de Turisme Comunitat Valenciana: Francesc Colomer Sánchez.